Natalie

Natalie og Nathalie er opprinnelig franske former av det latinske kvinnenavnet Natalia, som betyr «fødselsdag». Formen Nathalie er svært vanlig i Frankrike og Belgia.

Etymologi
Natalie er en opprinnelig fransk form av det latinske kvinnenavnet Natalia, som er avledet av (dies) natalis, «fødselsdag». Navnet ses gjerne sammenheng med natale domini som betyr «jul». Nathalie er en variant av Natalie.

Utbredelse
Nathalie er et svært vanlig kvinnenavn i befolkingen i Belgia og Frankrike. Både Natalie og Nathalie er nokså sjeldne i Norge, men begge navnevariantene har hatt en økende popularitet som navn på nyfødte siden 1980-tallet. Rundt 1900 var navnet mest brukt i Østfold. Natalie og Nathalie er kjent brukt i Sverige første gang i 1826. Den ortodokse kirken har helligkåret Natalie, kona til martyren Adrian av Nicomedia, og navnet har derfor tradisjonelt vært mer vanlig blant ortodokse kristne enn ellers. Navnet ble populært i USA gjennom den russisk-ættede skuespilleren Natalie Wood (1938–1981).

I England var Natalie mest brukt fra 1970-årene til 1990-årene.

Natalie har vært et populært navn i USA siden årtusenskiftet.

Natalie har norsk navnedag 27. desember, finlandssvensk navnedag 9. august, tsjekkisk navnedag 21. desember, estisk navnedag 25. desember, og svensk navnedag 29. desember.

|}

Kjente personer med navnet
 Nathalie Sarraute (1900–1999), fransk forfatter
 Natalie Wood (1938–1981), amerikansk skuespiller
 Natalie Cole (1950–), amerikansk jazzsanger og skuespiller
 Nathalie Holland (1962–), russisk-norsk kunstmaler
 Nathalie Santer (1972– ), italiensk skiskytter
 Natalie Imbruglia (1975–), australsk sanger og skuespiller
 Natalie Portman (1981–), israelsk-amerikansk skuespiller
 Nathalie Nordnes (1984–), norsk musiker og sanger

Referanser

Eksterne lenker 
 

Kvinnenavn